title: Komission täytäntöönpanoasetus (EU) 2019/464, annettu 21 päivänä maaliskuuta 2019, Kiinan kansantasavallasta peräisin olevien keraamisten pöytä- ja keittiöesineiden tuonnissa komission täytäntöönpanoasetuksella (EU) N:o 412/2013 käyttöön otettujen polkumyynnin vastaisten toimenpiteiden mahdollista kiertämistä koskevan tutkimuksen vireillepanosta ja tällaisen tuonnin kirjaamisvelvoitteesta

text:
                  22.3.2019

                  FI

                  Euroopan unionin virallinen lehti

                  L 80/18

         KOMISSION TÄYTÄNTÖÖNPANOASETUS (EU) 2019/464,
         annettu 21 päivänä maaliskuuta 2019,
         Kiinan kansantasavallasta peräisin olevien keraamisten pöytä- ja keittiöesineiden tuonnissa komission täytäntöönpanoasetuksella (EU) N:o 412/2013 käyttöön otettujen polkumyynnin vastaisten toimenpiteiden mahdollista kiertämistä koskevan tutkimuksen vireillepanosta ja tällaisen tuonnin kirjaamisvelvoitteesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta annetun Euroopan parlamentin ja neuvoston asetuksen (EU) 2016/1036 (1) ja erityisesti sen 13 artiklan 3 kohdan ja 14 artiklan 5 kohdan,
         on ilmoittanut asiasta jäsenvaltioille,
         sekä katsoo seuraavaa:
         A.   OMA-ALOITTEINEN TUTKIMUS

                     (1)

                     Euroopan komissio, jäljempänä ’komissio’, on päättänyt asetuksen (EU) 2016/1036, jäljempänä ’perusasetus’, 13 artiklan 3 kohdan ja 14 artiklan 5 kohdan nojalla tutkia omasta aloitteestaan Kiinan kansantasavallasta peräisin olevien keraamisten pöytä- ja keittiöesineiden tuonnissa käyttöön otettujen polkumyynnin vastaisten toimenpiteiden mahdollista kiertämistä ja saattaa tällaisen tuonnin kirjaamisvelvoitteen alaiseksi.

               B.   TUOTE

                     (2)

                     Mahdollisen kiertämisen kohteena ovat Kiinan kansantasavallasta peräisin olevat keraamiset pöytä- ja keittiöesineet, lukuun ottamatta keraamisia maustemyllyjä ja niiden keraamisia jauhavia osia, keraamisia kahvimyllyjä, keraamisia veitsenteroittimia, keraamisia teroittimia, keraamisia keittiövälineitä, joita käytetään leikkaamiseen, jauhamiseen, raastamiseen, viipaloimiseen, kaapimiseen tai kuorimiseen, sekä pizzan tai leivän paistamisessa käytettäviä kordieriittikeraamisia pizzakiviä, jotka luokitellaan tällä hetkellä CN-koodeihin ex 6911 10 00, ex 6912 00 21, ex 6912 00 23, ex 6912 00 25 and ex 6912 00 29 (Taric-koodit 6911100090, 6912002111, 6912002191, 6912002310, 6912002510 ja 6912002910), jäljempänä ’tarkasteltavana oleva tuote’.

                     (3)

                     Tutkimuksen kohteena on sama tuote kuin edellisessä kappaleessa määritelty tuote, joka luokitellaan tällä hetkellä samoihin koodeihin kuin tarkasteltavana oleva tuote ja jota tuodaan liitteessä lueteltujen Taric-lisäkoodien mukaisesti, jäljempänä ’tutkimuksen kohteena oleva tuote’.

               C.   VOIMASSA OLEVAT TOIMENPITEET

                     (4)

                     Nyt voimassa olevat toimenpiteet, joita mahdollisesti kierretään, ovat neuvoston täytäntöönpanoasetuksella (EU) N:o 412/2013 (2), sellaisena kuin se on muutettuna komission täytäntöönpanoasetuksella (EU) 2017/1932 (3), käyttöön otetut polkumyyntitoimenpiteet, jäljempänä ’voimassa olevat toimenpiteet’.

               D.   PERUSTELUT

                     (5)

                     Komissiolla on näyttöä siitä, että tarkasteltavana olevan tuotteen myyntirakenteita ja -kanavia on järjestetty uudelleen.

                     (6)

                     Osoitus tällaisesta uudelleenkanavoinnista on tiettyjen yritysten vientitilastojen jyrkkä kasvu tai supistuminen, kun verrataan lukuja ja suuntauksia vuosien 2014 ja 2018 välillä. Lisäksi joissakin tapauksissa tiettyjen yritysten vienti ylittää niiden ilmoitetun tuotannon. Komissiolle on myös ilmoitettu käynnissä olevista tulliviranomaisten tutkimuksista, jotka koskevat yrityskohtaisten Taric-koodien väärinkäyttöä.

                     (7)

                     Näiden tekijöiden perusteella vaikuttaa siltä, että tietyt yritykset, joihin sovelletaan tällä hetkellä 36,1 prosentin jäännöstullia (Taric-lisäkoodi B999) tai yksilöllistä tullia, myyvät tuotteitaan sellaisten yritysten kautta, joihin sovelletaan alempaa tullia. Luettelo tällaisiin käytäntöihin mahdollisesti osallistuvista yrityksistä on liitteessä.

                     (8)

                     Tämän uudelleenkanavoinnin seurauksena Kiinan kansantasavallasta unioniin suuntautuvan vientikaupan rakenteessa tapahtui muutos sen jälkeen, kun tarkasteltavana olevaa tuotetta koskevat toimenpiteet otettiin käyttöön, eikä tähän ollut muuta perusteltua syytä kuin tullin käyttöönotto.

                     (9)

                     Lisäksi näyttö viittaa siihen, että tarkasteltavana olevan tuotteen tuonnissa voimassa olevien polkumyyntitoimenpiteiden korjaava vaikutus on heikentymässä sekä määrien että hintojen osalta. Tutkimuksen kohteena olevan tuotteen tuontimäärä on lisääntynyt merkittävästi. Lisäksi on riittävästi näyttöä siitä, että tutkimuksen kohteena olevan tuotteen tuonti tapahtuu hinnoilla, jotka alittavat voimassa olevien toimenpiteiden käyttöönottoon johtaneessa tutkimuksessa määritetyn vahinkoa aiheuttamattoman hinnan.

                     (10)

                     Komissiolla on myös riittävä näyttö siitä, että tutkimuksen kohteena olevaa tuotetta myydään polkumyyntihinnoilla verrattuna tarkasteltavana olevalle tuotteelle aiemmin vahvistettuun normaaliarvoon.

                     (11)

                     Jos tutkimuksessa havaitaan muuta kuin edellä kuvattua perusasetuksen 13 artiklassa tarkoitettua toimenpiteiden kiertämistä, tutkimus voi koskea myös kyseisiä kiertämiskäytäntöjä.

               E.   MENETTELY

                     (12)

                     Edellä esitetyn perusteella komissio katsoo, että on olemassa riittävä näyttö perusasetuksen 13 artiklan 3 kohdan mukaisen tutkimuksen panemiseksi vireille ja tutkimuksen kohteena olevien tuotteiden tuonnin saattamiseksi kirjaamisvelvoitteen alaiseksi perusasetuksen 14 artiklan 5 kohdan mukaisesti.

               (a)   Kyselylomakkeet

                     (13)

                     Saadakseen tutkimuksensa kannalta tarpeellisiksi katsomansa tiedot komissio lähettää kyselylomakkeet liitteessä luetelluille kiinalaisille vientiä harjoittaville tuottajille.

                     (14)

                     Kaikkien asianomaisten osapuolten olisi joka tapauksessa otettava yhteyttä komissioon viimeistään tämän asetuksen 3 artiklan 1 kohdassa vahvistetussa määräajassa. Tämän asetuksen 3 artiklan 2 kohdassa vahvistettua määräaikaa sovelletaan kaikkiin asianomaisiin osapuoliin.

                     (15)

                     Kiinan kansantasavallan viranomaisille ilmoitetaan tutkimuksen vireillepanosta.

               (b)   Tietojen kerääminen ja osapuolten kuuleminen

                     (16)

                     Kaikkia asianomaisia osapuolia, mukaan luettuna unionin tuotannonala, tuojat ja mahdolliset asiaankuuluvat järjestöt, pyydetään esittämään näkökantansa kirjallisesti ja toimittamaan asiaa tukevaa näyttöä 3 artiklan 2 kohdassa säädetyssä määräajassa. Komissio voi lisäksi kuulla asianomaisia osapuolia, jos ne pyytävät sitä kirjallisesti ja osoittavat, että niiden kuulemiseen on olemassa erityisiä syitä.

               F.   KIRJAAMINEN

                     (17)

                     Tutkimuksen kohteena olevan tuotteen tuonti on perusasetuksen 14 artiklan 5 kohdan mukaisesti määrättävä kirjattavaksi sen varmistamiseksi, että jos tutkimuksessa todetaan, että toimenpiteitä on kierretty, tuonnista voidaan kantaa asianmukainen polkumyyntitulli kyseisen tuonnin kirjaamisen aloittamispäivästä lukien.

                     (18)

                     Mahdolliset tulevat tullit määritetään tutkimuksen tulosten perusteella. Tässä vaiheessa käytettävissä olevien tietojen perusteella ja erityisesti niiden tekijöiden perusteella, jotka viittaavat siihen, että tietyt yritykset, joihin sovelletaan tällä hetkellä 36,1 prosentin jäännöstullia (Taric-lisäkoodi B999) tai yksilöllistä tullia, myyvät tuotteitaan sellaisten yritysten kautta, joihin sovelletaan alempaa tullia, mahdollinen tuleva tulli asetetaan jäännöstullin tasolle, joka on tutkimuksen kohteena olevan tuotteen, jota tuodaan tämän asetuksen liitteessä lueteltujen Taric-koodien nojalla, CIF-tuontihintaan sovellettava 36,1 prosentin arvotulli.

               G.   MÄÄRÄAJAT

                     (19)

                     Moitteettoman hallinnon varmistamiseksi olisi asetettava määräajat, joiden kuluessa

                                 —

                                 asianomaiset osapuolet voivat ilmoittautua komissiolle, esittää näkökantansa kirjallisesti sekä palauttaa täytetyn kyselylomakkeen tai toimittaa muita tutkimuksessa huomioon otettavia tietoja,

                                 —

                                 asianomaiset osapuolet voivat esittää kirjallisen pyynnön tulla komission kuulemiksi.

                     (20)

                     On syytä huomata, että perusasetuksessa säädettyjen menettelyjä koskevien oikeuksien käyttö edellyttää osapuolen ilmoittautumista tämän asetuksen 3 artiklassa säädetyissä määräajoissa.

               H.   YHTEISTYÖSTÄ KIELTÄYTYMINEN

                     (21)

                     Jos asianomainen osapuoli kieltäytyy antamasta tai ei toimita tarvittavia tietoja määräajassa tai jos se huomattavasti vaikeuttaa tutkimusta, päätelmät, jotka voivat olla myönteisiä tai kielteisiä, voidaan tehdä käytettävissä olevien tietojen perusteella perusasetuksen 18 artiklan mukaisesti.

                     (22)

                     Jos todetaan, että asianomainen osapuoli on toimittanut vääriä tai harhaanjohtavia tietoja, näitä tietoja ei oteta huomioon ja niiden sijasta voidaan käyttää käytettävissä olevia tietoja perusasetuksen 18 artiklan mukaisesti.

                     (23)

                     Jos asianomainen osapuoli ei toimi yhteistyössä tai toimii vain osittain yhteistyössä ja tästä johtuen päätelmät tehdään käytettävissä olevien tietojen perusteella perusasetuksen 18 artiklan mukaisesti, lopputulos voi olla kyseisen osapuolen kannalta epäedullisempi kuin siinä tapauksessa, että se olisi toiminut yhteistyössä.

               I.   TUTKIMUKSEN AIKATAULU

                     (24)

                     Tutkimus saatetaan päätökseen perusasetuksen 13 artiklan 3 kohdan mukaisesti yhdeksän kuukauden kuluessa tämän asetuksen voimaantulopäivästä.

               J.   HENKILÖTIETOJEN KÄSITTELY

                     (25)

                     Tässä tutkimuksessa kerättyjä henkilötietoja käsitellään luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta annetun Euroopan parlamentin ja neuvoston asetuksen (EU) 2018/1725 (4) mukaisesti.

               K.   KUULEMISMENETTELYSTÄ VASTAAVA NEUVONANTAJA

                     (26)

                     Asianomaiset osapuolet voivat ottaa yhteyttä kauppaan liittyvissä menettelyissä kuulemisesta vastaavaan neuvonantajaan. Neuvonantaja tarkastelee pyyntöjä tutustua asiakirjoihin, asiakirjojen luottamuksellisuutta koskevia kiistoja, määräaikojen pidentämispyyntöjä ja mahdollisia muita pyyntöjä, jotka koskevat asianomaisten osapuolten ja kolmansien osapuolten puolustautumisoikeuksia menettelyn aikana.

                     (27)

                     Neuvonantaja voi järjestää asianomaisen osapuolen (asianomaisten osapuolten) ja komission yksiköiden välisen kuulemisen ja toimia sovittelijana sen varmistamiseksi, että asianomaisten osapuolten puolustautumisoikeus toteutuu täysimääräisesti.

                     (28)

                     Neuvonantajan kanssa järjestettävää kuulemista koskevat pyynnöt on esitettävä kirjallisesti, ja niissä on ilmoitettava pyynnön perustelut. Neuvonantaja tutkii pyyntöjen perustelut. Tällaisia kuulemisia olisi järjestettävä vain, jos asioita ei ole ratkaistu komission yksiköiden kanssa aikanaan.

                     (29)

                     Kaikki pyynnöt on toimitettava hyvissä ajoin ja viipymättä, ettei vaaranneta menettelyjen hallittua etenemistä. Tätä varten asianomaisten osapuolten olisi otettava yhteyttä neuvonantajaan mahdollisimman varhain sen jälkeen, kun yhteenoton perusteena oleva tapahtuma on tapahtunut. Periaatteessa 3 artiklassa komission yksiköiden kanssa käytävien kuulemisten pyytämiselle esitettyä aikataulua sovelletaan soveltuvin osin neuvonantajan kanssa järjestettäviä kuulemisia koskeviin pyyntöihin. Jos kuulemista koskevat pyynnöt esitetään asianomaisen aikataulun ulkopuolella, neuvonantaja tutkii syyt myöhässä oleviin pyyntöihin, esiin tuotujen asioiden luonteen sekä kyseisten asioiden vaikutuksen puolustautumisoikeuksiin ottaen asianmukaisesti huomioon hyvän hallinnon toteutumisen ja tutkimuksen saattamisen päätökseen oikea-aikaisesti.

                     (30)

                     Asianomaiset osapuolet saavat lisätietoja sekä tarkemmat yhteystiedot kuulemismenettelystä vastaavan neuvonantajan verkkosivuilta kauppapolitiikan pääosaston verkkosivustolla: http://ec.europa.eu/trade/trade-policy-and-you/contacts/hearing-officer/,

               ON HYVÄKSYNYT TÄMÄN ASETUKSEN:

            1 artikla
            Pannaan vireille asetuksen (EU) 2016/1036 13 artiklan 3 kohdan nojalla tutkimus sen määrittämiseksi, kierretäänkö Kiinan kansantasavallasta peräisin olevien keraamisten pöytä- ja keittiöesineiden, lukuun ottamatta keraamisia maustemyllyjä ja niiden keraamisia jauhavia osia, keraamisia kahvimyllyjä, keraamisia veitsenteroittimia, keraamisia teroittimia, keraamisia keittiövälineitä, joita käytetään leikkaamiseen, jauhamiseen, raastamiseen, viipaloimiseen, kaapimiseen tai kuorimiseen, sekä pizzan tai leivän paistamisessa käytettäviä kordieriittikeraamisia pizzakiviä, jotka luokitellaan tällä hetkellä CN-koodeihin ex 6911 10 00, ex 6912 00 21, ex 6912 00 23, ex 6912 00 25 ja ex 6912 00 29 (Taric-koodit 6911100090, 6912002111, 6912002191, 6912002310, 6912002510 ja 6912002910) ja joita tuodaan liitteessä lueteltujen Taric-koodien mukaisesti, tuonnissa neuvoston täytäntöönpanoasetuksella (EU) N:o 412/2013 käyttöön otettuja toimenpiteitä.

            2 artikla
            Tulliviranomaisten on asetuksen (EU) 2016/1036 13 artiklan 3 kohdan ja 14 artiklan 5 kohdan nojalla toteutettava tarvittavat toimenpiteet tämän asetuksen liitteessä lueteltujen Taric-lisäkoodien nojalla ilmoitetun unioniin suuntautuvan tuonnin kirjaamiseksi.
            Tuonnin kirjaamisvelvoite päättyy yhdeksän kuukauden kuluttua tämän asetuksen voimaantulopäivästä.

            3 artikla

               1.   Asianomaisten osapuolten on ilmoittauduttava ottamalla yhteyttä komissioon 15 päivän kuluessa tämän asetuksen voimaantulosta.

               2.   Jotta asianomaisten osapuolten huomautukset voitaisiin ottaa tutkimuksessa huomioon, niiden on esitettävä näkökantansa kirjallisesti ja toimitettava täytetyt kyselylomakkeet tai muut tiedot 37 päivän kuluessa tämän asetuksen julkaisemisesta Euroopan unionin virallisessa lehdessä, ellei toisin ilmoiteta.

               3.   Asianomaiset osapuolet voivat samassa 37 päivän määräajassa myös pyytää saada tulla komission kuulemiksi.

               4.   Kaupan suojatoimiin liittyvien tutkimusten yhteydessä komissiolle toimitettuihin tietoihin ei sovelleta tekijänoikeuksia. Jos kyse on tiedoista, joihin kolmannella osapuolella on tekijänoikeuksia, asianomaisten osapuolten on ennen tietojen toimittamista komissiolle pyydettävä tekijänoikeuksien haltijalta nimenomainen lupa, jonka perusteella a) komissio voi käyttää tietoja tässä kaupan suojatoimiin liittyvässä menettelyssä ja b) tietoja voidaan toimittaa tämän tutkimuksen asianomaisille osapuolille sellaisessa muodossa, että nämä voivat käyttää puolustautumisoikeuttaan.

               5.   Kaikki asianomaisten osapuolten luottamuksellisina toimittamat kirjalliset huomautukset, mukaan lukien tässä asetuksessa pyydetyt tiedot, kyselyvastaukset ja kirjeenvaihto, on varustettava merkinnällä ”Limited” (5). Tämän tutkimuksen kuluessa tietoja toimittavia osapuolia kehotetaan perustelemaan luottamuksellista käsittelyä koskevat pyyntönsä.

               6.   Osapuolten, jotka toimittavat luottamuksellisia tietoja, on toimitettava niistä perusasetuksen 19 artiklan 2 kohdan mukaisesti ei-luottamukselliset yhteenvedot, jotka varustetaan merkinnällä ”For inspection by interested parties (asianomaisten tarkasteltavaksi)”. Näiden yhteenvetojen tulee olla riittävän yksityiskohtaiset, jotta luottamuksellisen tiedon sisällöstä olisi saatavissa riittävä käsitys.

               7.   Jos luottamuksellisia tietoja toimittava osapuoli ei pysty osoittamaan hyvää syytä luottamuksellista käsittelyä koskevalle pyynnölleen tai ei liitä tietoihin ei-luottamuksellista yhteenvetoa, jonka muoto ja laatu vastaavat vaatimuksia, komissio voi jättää kyseiset tiedot huomiotta, paitsi jos asianmukaisten lähteiden perusteella voidaan vakuuttavasti osoittaa, että tiedot ovat oikeita.

               8.   Asianomaisten osapuolten on esitettävä kaikki huomautuksensa ja pyyntönsä sähköpostitse, skannatut valtakirjat ja todistukset mukaan luettuina, lukuun ottamatta laajoja vastauksia, jotka on toimitettava CD-R-levyllä tai DVD-levyllä henkilökohtaisesti tai kirjattuna kirjeenä. Käyttämällä sähköpostia asianomaiset osapuolet ilmaisevat hyväksyvänsä sähköisiin lähetyksiin sovellettavat säännöt, jotka on julkaistu asiakirjassa ”CORRESPONDENCE WITH THE EUROPEAN COMMISSION IN TRADE DEFENCE CASES” kauppapolitiikan pääosaston verkkosivustolla osoitteessa http://trade.ec.europa.eu/doclib/docs/2011/june/tradoc_148003.pdf. Asianomaisten osapuolten on ilmoitettava nimensä, osoitteensa, puhelinnumeronsa ja voimassa oleva sähköpostiosoitteensa sekä varmistettava, että ilmoitettu sähköpostiosoite on yrityksen virallinen toimiva sähköpostiosoite, jota seurataan päivittäin. Kun yhteystiedot on toimitettu, komissio on yhteydessä asianomaisiin osapuoliin ainoastaan sähköpostitse, jolleivät ne nimenomaisesti pyydä saada kaikkia asiakirjoja komissiolta muulla tavoin tai jollei lähetettävän asiakirjan luonne edellytä sen lähettämistä kirjattuna kirjeenä. Lisäsäännöt ja -tiedot komission kanssa käytävästä kirjeenvaihdosta, mukaan lukien sähköpostitse toimitettavia tietoja koskevat periaatteet, ovat saatavilla edellä mainituista asianomaisten osapuolten kanssa käytävää viestintää koskevista ohjeista.
               Komission yhteystiedot:

                           European Commission

                           Directorate-General for Trade

                           Directorate H

                           Office: CHAR 04/039

                           1049 Brussels

                           BELGIUM

                           Sähköposti: TRADE-R700@ec.europa.eu

            4 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 21 päivänä maaliskuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 176, 30.6.2016, s. 21.

            (2)  Neuvoston täytäntöönpanoasetus (EU) N:o 412/2013, annettu 13 päivänä toukokuuta 2013, lopullisen polkumyyntitullin käyttöönotosta Kiinan kansantasavallasta peräisin olevien keraamisten pöytä- ja keittiöesineiden tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta (EUVL L 131, 15.5.2013, s. 1).

            (3)  Komission täytäntöönpanoasetus (EU) 2017/1932, annettu 23 päivänä lokakuuta 2017, lopullisen polkumyyntitullin käyttöönotosta Kiinan kansantasavallasta peräisin olevien keraamisten pöytä- ja keittiöesineiden tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta annetun neuvoston täytäntöönpanoasetuksen (EU) N:o 412/2013 muuttamisesta (EUVL L 273, 24.10.2017, s. 4).

            (4)  Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39).

            (5)  ”Limited”-merkinnällä varustettu asiakirja on Euroopan parlamentin ja neuvoston asetuksen (EU) 2016/1036 (EUVL L 176, 30.6.2016, s. 21) 19 artiklassa ja vuoden 1994 GATT-sopimuksen VI artiklan soveltamisesta tehdyn WTO-sopimuksen (polkumyynnin vastainen sopimus) 6 artiklassa tarkoitettu luottamuksellisena pidettävä asiakirja. Se on myös suojattu Euroopan parlamentin ja neuvoston asetuksen (EY) N:o 1049/2001 (EYVL L 145, 31.5.2001, s. 43) 4 artiklan mukaisesti.

            LIITE

                        Taric-lisäkoodi

                        Yrityksen nimi

                        Voimassa oleva tulli %

                        B351

                        CHL Porcelain Industries Ltd

                        23,4

                        B353

                        Guangxi Province Beiliu City Laotian Ceramics Co., Ltd

                        22,9

                        B359

                        Beiliu Changlong Ceramics Co., Ltd

                        17,9

                        B360

                        Beiliu Chengda Ceramic Co., Ltd

                        17,9

                        B362

                        Beiliu Jiasheng Porcelain Co., Ltd.

                        17,9

                        B383

                        Chaozhou Chengxi Jijie Art & Craft Painted Porcelain Fty.

                        17,9

                        B437

                        Guangdong Jinqiangyi Ceramics Co., Ltd

                        17,9

                        B446

                        Chaozhou Lianjun Ceramics Co., Ltd.

                        17,9

                        B454

                        Chaozhou New Power Co., Ltd.

                        17,9

                        B484

                        Chaozhou Xinde Ceramics Craft Factory

                        17,9

                        B492

                        Chaozhou Yaran Ceramics Craft Making Co., Ltd

                        17,9

                        B508

                        Dehua Kaiyuan Porcelain Industry Co., Ltd

                        17,9

                        B511

                        Dongguan Kennex Ceramic Ltd

                        17,9

                        B514

                        Evershine Fine China Co., Ltd

                        17,9

                        B517

                        Far East (Boluo) Ceramics Factory Co., Ltd

                        17,9

                        B519

                        Fengfeng Mining District Yuhang Ceramic Co. Ltd (’Yuhang’)

                        17,9

                        B543

                        Fujian Dehua Rongxin Ceramic Co., Ltd

                        17,9

                        B548

                        Fujian Dehua Xingye Ceramic Co., Ltd

                        17,9

                        B549

                        Fujian Dehua Yonghuang Ceramic Co., Ltd

                        17,9

                        B554

                        Fujian Jackson Arts and Crafts Co., Ltd

                        17,9

                        B556

                        Profit Cultural & Creative Group Corporation

                        17,9

                        B560

                        Fujian Quanzhou Shunmei Group Co., Ltd.

                        17,9

                        B579

                        Guangxi Beiliu Guixin Porcelain Co., Ltd

                        17,9

                        B583

                        Guangxi Beiliu Rili Porcelain Co.,Ltd

                        17,9

                        B592

                        Hebei Dersun Ceramic Co., Ltd

                        17,9

                        B599

                        Hunan Fungdeli Ceramics Co., Ltd

                        17,9

                        B602

                        Hunan Huawei China Industry Co., Ltd

                        17,9

                        B610

                        Hunan Wing Star Ceramic Co., Ltd

                        17,9

                        B619

                        Joyye Arts & Crafts Co., Ltd.

                        17,9

                        B627

                        Liling GuanQian Ceramic Manufacture Co., Ltd.

                        17,9

                        B635

                        Liling Liuxingtan Ceramics Co., Ltd

                        17,9

                        B639

                        Liling Rongxiang Ceramic Co., Ltd

                        17,9

                        B641

                        Liling Santang Ceramics Manufacturing Co., Ltd

                        17,9

                        B645

                        Liling Top Collection Industrial Co., Ltd

                        17,9

                        B656

                        Meizhou Gaoyu Ceramics Co., Ltd.

                        17,9

                        B678

                        Ronghui Ceramic Co., Ltd Liling Hunan China

                        17,9

                        B682

                        Shandong Zhaoding Porcelain Co., Ltd

                        17,9

                        B687

                        Shenzhen Donglin Industry Co., Ltd.

                        17,9

                        B692

                        Shenzhen Fuxingjiayun Ceramics Co., Ltd.

                        17,9

                        B693

                        Shenzhen Good-Always Imp. & Exp. Co. Ltd

                        17,9

                        B712

                        Tangshan Daxin Ceramics Co., Ltd.

                        17,9

                        B724

                        Tangshan Redrose Porcelain Products Co., Ltd.

                        17,9

                        B742

                        Xuchang Jianxing Porcelain Products Co., Ltd.

                        17,9

                        B751

                        Yuzhou Huixiang Ceramics Co., Ltd

                        17,9

                        B752

                        Yuzhou Ruilong Ceramics Co., Ltd.

                        17,9

                        B756

                        Zibo Boshan Shantou Ceramic Factory

                        17,9

                        B759

                        Zibo Fuxin Porcelain Co., Ltd.

                        17,9

                        B762

                        Zibo Jinxin Light Industrial Products Co., Ltd

                        17,9

                        B956

                        Liling Taiyu Porcelain Industries Co., Ltd

                        17,9

                        B957

                        Liling Xinyi Ceramics Industry Ltd

                        17,9


title: Komission täytäntöönpanoasetus (EU) 2019/465, annettu 21 päivänä maaliskuuta 2019, rasvattoman maitojauheen vähimmäismyyntihinnan vahvistamisesta täytäntöönpanoasetuksella (EU) 2016/2080 aloitetun tarjouskilpailumenettelyn mukaisessa kolmannessakymmenennessäneljännessä osatarjouskilpailussa

text:
                  22.3.2019

                  FI

                  Euroopan unionin virallinen lehti

                  L 80/25

         KOMISSION TÄYTÄNTÖÖNPANOASETUS (EU) 2019/465,
         annettu 21 päivänä maaliskuuta 2019,
         rasvattoman maitojauheen vähimmäismyyntihinnan vahvistamisesta täytäntöönpanoasetuksella (EU) 2016/2080 aloitetun tarjouskilpailumenettelyn mukaisessa kolmannessakymmenennessäneljännessä osatarjouskilpailussa
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
         ottaa huomioon Euroopan parlamentin ja neuvoston asetuksen (EU) N:o 1308/2013 soveltamissäännöistä julkisen intervention ja yksityisen varastoinnin tuen osalta 18 päivänä toukokuuta 2016 annetun komission täytäntöönpanoasetuksen (EU) 2016/1240 (2) ja erityisesti sen 32 artiklan,
         sekä katsoo seuraavaa:

                     (1)

                     Komission täytäntöönpanoasetuksella (EU) 2016/2080 (3) aloitettiin rasvattoman maitojauheen myynti tarjouskilpailumenettelyllä.

                     (2)

                     Kolmannessakymmenennessäneljännessä osatarjouskilpailussa saadut tarjoukset huomioon ottaen olisi vahvistettava vähimmäismyyntihinta.

                     (3)

                     Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Täytäntöönpanoasetuksella (EU) 2016/2080 aloitetun tarjouskilpailumenettelyn mukaisessa rasvattoman maitojauheen myyntiä koskevassa kolmannessakymmenennessäneljännessä osatarjouskilpailussa, jonka tarjousten jättöaika päättyi 19 päivänä maaliskuuta 2019, vähimmäismyyntihinta on 164,10 euroa 100 kilogrammalta.

            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 21 päivänä maaliskuuta 2019.

                  Komission puolesta,

                  puheenjohtajan nimissä

               Jerzy PLEWA

                  Pääjohtaja

                  Maatalouden ja maaseudun kehittämisen pääosasto

            (1)  EUVL L 347, 20.12.2013, s. 671.

            (2)  EUVL L 206, 30.7.2016, s. 71.

            (3)  Komission täytäntöönpanoasetus (EU) 2016/2080, annettu 25 päivänä marraskuuta 2016, rasvattoman maitojauheen myynnin aloittamisesta tarjouskilpailumenettelyllä (EUVL L 321, 29.11.2016, s. 45).


title: Komission täytäntöönpanoasetus (EU) 2019/574, annettu 4 päivänä huhtikuuta 2019, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Paška sol” (SAN))

text:
                  11.4.2019

                  FI

                  Euroopan unionin virallinen lehti

                  L 100/5

         KOMISSION TÄYTÄNTÖÖNPANOASETUS (EU) 2019/574,
         annettu 4 päivänä huhtikuuta 2019,
         nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Paška sol” (SAN))
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
         sekä katsoo seuraavaa:

                     (1)

                     Kroatian hakemus nimityksen ”Paška sol” rekisteröimiseksi julkaistiin Euroopan unionin virallisessa lehdessä (2) asetuksen (EU) N:o 1151/2012 50 artiklan 2 kohdan a alakohdan mukaisesti.

                     (2)

                     Koska komissiolle ei ole toimitettu vastaväitteitä asetuksen (EU) N:o 1151/2012 51 artiklan mukaisesti, nimitys ”Paška sol” olisi rekisteröitävä,

               ON HYVÄKSYNYT TÄMÄN ASETUKSEN:

            1 artikla
            Rekisteröidään nimitys ”Paška sol” (SAN).
            Ensimmäisessä kohdassa tarkoitettu nimitys liittyy komission täytäntöönpanoasetuksen (EU) N:o 668/2014 (3) liitteessä XI mainitun luokan 2.6 ”Suola” tuotteeseen.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 4 päivänä huhtikuuta 2019.

                  Komission puolesta,

                  puheenjohtajan nimissä

               Phil HOGAN

                  Komission jäsen

            (1)  EUVL L 343, 14.12.2012, s. 1.

            (2)  EUVL C 449, 13.12.2018, s. 17.

            (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).


title: Komission täytäntöönpanoasetus (EU) 2019/575, annettu 4 päivänä huhtikuuta 2019, suojan myöntämisestä Euroopan parlamentin ja neuvoston asetuksen (EU) N:o 1308/2013 99 artiklan mukaisesti nimitykselle ”Cebreros” (SAN)

text:
                  11.4.2019

                  FI

                  Euroopan unionin virallinen lehti

                  L 100/6

         KOMISSION TÄYTÄNTÖÖNPANOASETUS (EU) 2019/575,
         annettu 4 päivänä huhtikuuta 2019,
         suojan myöntämisestä Euroopan parlamentin ja neuvoston asetuksen (EU) N:o 1308/2013 99 artiklan mukaisesti nimitykselle ”Cebreros” (SAN)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 99 artiklan,
         sekä katsoo seuraavaa:

                     (1)

                     Komissio on asetuksen (EU) N:o 1308/2013 97 artiklan 2 ja 3 kohdan mukaisesti tarkastellut Espanjan lähettämää hakemusta nimityksen ”Cebreros” rekisteröimiseksi ja julkaissut hakemuksen Euroopan unionin virallisessa lehdessä (2).

                     (2)

                     Komissiolle ei ole toimitettu vastaväitteitä asetuksen (EU) N:o 1308/2013 98 artiklan mukaisesti.

                     (3)

                     Nimitys ”Cebreros” olisi asetuksen (EU) N:o 1308/2013 99 artiklan mukaisesti suojattava ja merkittävä kyseisen asetuksen 104 artiklassa tarkoitettuun rekisteriin.

                     (4)

                     Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Suojataan nimitys ”Cebreros” (SAN).

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 4 päivänä huhtikuuta 2019.

                  Komission puolesta,

                  puheenjohtajan nimissä

               Phil HOGAN

                  Komission jäsen

            (1)  EUVL L 347, 20.12.2013, s. 671.

            (2)  EUVL C 438, 5.12.2018, s. 2.


title: Komission täytäntöönpanoasetus (EU) 2019/716, annettu 30 päivänä huhtikuuta 2019, täytäntöönpanoasetusten (EU) N:o 22/2013 ja (EU) N:o 540/2011 muuttamisesta tehoaineen syflumetofeeni hyväksymisedellytysten osalta (ETA:n kannalta merkityksellinen teksti.)

text:
                  10.5.2019

                  FI

                  Euroopan unionin virallinen lehti

                  L 122/39

         KOMISSION TÄYTÄNTÖÖNPANOASETUS (EU) 2019/716,
         annettu 30 päivänä huhtikuuta 2019,
         täytäntöönpanoasetusten (EU) N:o 22/2013 ja (EU) N:o 540/2011 muuttamisesta tehoaineen syflumetofeeni hyväksymisedellytysten osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 21 artiklan 3 kohdan ja 78 artiklan 2 kohdan,
         sekä katsoo seuraavaa:

                     (1)

                     Komission täytäntöönpanoasetuksessa (EU) N:o 22/2013 (2) säädetään tehoaineen syflumetofeeni hyväksymisestä ja siitä johtuvasta syflumetofeenin lisäämisestä komission täytäntöönpanoasetuksen (EU) N:o 540/2011 (3) liitteeseen. Täytäntöönpanoasetuksessa (EU) N:o 22/2013 säädetään myös, että on toimitettava lisää vahvistavia tietoja metaboliitin B3 mahdollisesta mutageenisestä potentiaalista, sille ravinnon kautta altistumisesta sekä riskistä, jonka syflumetofeeni aiheuttaa selkärankaisille vesieläimille.

                     (2)

                     Hakija toimitti lisätietoja, joiden tarkoituksena oli sulkea pois metaboliitin B3 mutageeninen potentiaali ja vahvistaa selkärankaisille vesieläimille hyväksyttävä riski.

                     (3)

                     Alankomaat arvioi hakijan toimittamat lisätiedot. Se toimitti arviointinsa arviointikertomusluonnoksen lisäyksenä muille jäsenvaltioille, komissiolle ja Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, 6 päivänä lokakuuta 2015.

                     (4)

                     Jäsenvaltioita, hakijaa ja elintarviketurvallisuusviranomaista kuultiin, ja niitä pyydettiin toimittamaan huomautuksia esittelijänä toimivan jäsenvaltion tekemästä arvioinnista. Elintarviketurvallisuusviranomainen julkaisi 25 päivänä helmikuuta 2016 teknisen raportin (4), jossa esitetään tiivistetysti syflumetofeenia koskevan kuulemisen tulokset.

                     (5)

                     Komissio kuuli lisäksi elintarviketurvallisuusviranomaista metaboliitin B3 arvioinnista. Elintarviketurvallisuusviranomainen esitti päätelmänsä (5) lisätietojen arvioinnista 5 päivänä joulukuuta 2016.

                     (6)

                     Elintarviketurvallisuusviranomainen katsoi, että hakijan toimittamien lisätietojen mukaan voidaan vahvistaa, että vesieläimiin kohdistuu hyväksyttävä riski, joka kattaa niiden koko elinkierron. Sen vuoksi täytäntöönpanoasetuksen (EU) N:o 22/2013 liitteessä oleva c kohta voidaan katsoa käsitellyksi. Metaboliitin B3 osalta genotoksista potentiaalia ei kuitenkaan voitu täytäntöönpanoasetuksen (EU) N:o 22/2013 liitteessä olevan a ja b alakohdan mukaisesti toimitettujen lisätietojen perusteella sulkea pois.

                     (7)

                     Jäsenvaltiot ja komissio tarkastelivat arviointikertomusluonnosta, lisäystä ja elintarviketurvallisuusviranomaisen päätelmiä pysyvässä kasvi-, eläin-, elintarvike- ja rehukomiteassa, ja syflumetofeenia koskeva komission tarkastelukertomus saatiin valmiiksi 22 päivänä maaliskuuta 2019.

                     (8)

                     Hakijalle annettiin mahdollisuus esittää huomautuksensa ajan tasalle saatetusta tarkastelukertomuksesta.

                     (9)

                     Komissio on tullut siihen tulokseen, että toimitetut lisätiedot eivät ole riittäviä poistamaan metaboliitin B3 genotoksista potentiaalia ja että täytäntöönpanoasetuksen (EU) N:o 540/2011 liitteessä vahvistettuja hyväksymisedellytyksiä olisi rajoitettava sen varmistamiseksi, että syflumetofeenia sisältävien tuotteiden käyttö tapahtuu hyväksyttävällä tavalla erityisesti, kun kyse on pohjaveden altistumisesta metaboliitille B3.

                     (10)

                     Sen vuoksi on tarpeen ja aiheellista asetuksen (EY) N:o 1107/2009 21 artiklan 3 kohdan mukaisesti yhdessä sen 6 artiklan kanssa rajoittaa syflumetofeenin hyväksyntää.

                     (11)

                     Sen vuoksi täytäntöönpanoasetuksia (EU) N:o 22/2013 ja (EU) N:o 540/2011 olisi muutettava.

                     (12)

                     Jäsenvaltioille olisi annettava aikaa muuttaa tai peruuttaa sellaisten syflumetofeenia sisältävien kasvinsuojeluaineiden luvat, jotka eivät täytä rajoitettuja hyväksymisedellytyksiä.

                     (13)

                     Jos jäsenvaltiot myöntävät syflumetofeenia sisältävien kasvinsuojeluaineiden osalta siirtymäajan asetuksen (EY) N:o 1107/2009 46 artiklan mukaisesti, kyseisen siirtymäajan olisi päätyttävä viimeistään kahdentoista kuukauden kuluttua tämän asetuksen voimaantulosta.

                     (14)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Täytäntöönpanoasetuksen (EU) N:o 22/2013 muuttaminen
            Muutetaan täytäntöönpanoasetuksen (EU) N:o 22/2013 liite I tämän asetuksen liitteen I mukaisesti.

            2 artikla
            Täytäntöönpanoasetuksen (EU) N:o 540/2011 muuttaminen
            Muutetaan täytäntöönpanoasetuksen (EU) N:o 540/2011 liite tämän asetuksen liitteen II mukaisesti.

            3 artikla
            Siirtymätoimenpiteet
            Jäsenvaltioiden on tarvittaessa peruutettava tai muutettava syflumetofeenia tehoaineena sisältävien kasvinsuojeluaineiden lupia viimeistään 30 päivänä marraskuuta 2019.

            4 artikla
            Siirtymäaika
            Jäsenvaltioiden asetuksen (EY) N:o 1107/2009 46 artiklan mukaisesti mahdollisesti myöntämän siirtymäajan on oltava mahdollisimman lyhyt, ja sen on päätyttävä viimeistään 30 päivänä toukokuuta 2020.

            5 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 30 päivänä huhtikuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 309, 24.11.2009, s. 1.

            (2)  Komission täytäntöönpanoasetus (EU) N:o 22/2013, annettu 15 päivänä tammikuuta 2013, tehoaineen syflumetofeeni hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta (EUVL L 11, 16.1.2013, s. 8).

            (3)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

            (4)  EFSA (Euroopan elintarviketurvallisuusviranomainen), 2016. Technical report on the outcome of the consultation with Member States, the applicant and EFSA on the pesticide risk assessment for cyflumetofen in light of confirmatory data. EFSA supporting publication 2016:EN-997. s. 25.

            (5)  EFSA (Euroopan elintarviketurvallisuusviranomainen), 2016. Conclusion on the peer review of the pesticide risk assessment for the active substance cyﬂumetofen in light of conﬁrmatory data. EFSA Journal 2016;14(12):4635, s. 20 doi:10.2903/j.efsa.2016.4635.

            LIITE I
            Korvataan täytäntöönpanoasetuksen (EU) N:o 22/2013 liitteessä I oleva sarake ”Erityiset säännökset” seuraavasti:
            ”Syflumetofeenia sisältäviä kasvinsuojeluaineita saa hyväksyä käytettäväksi ainoastaan, jos metaboliitti B3:n pitoisuuden pohjavedessä odotetaan olevan alle 0,1 μg/l.
            Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöön panemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 20. marraskuuta 2012 laaditun syflumetofeenia koskevan tarkastelukertomuksen päätelmät ja erityisesti sen lisäykset I ja II.
            Kokonaisarvioinnissa jäsenvaltioiden on kiinnitettävä erityistä huomiota

                        —

                        käyttäjien ja työntekijöiden suojeluun,

                        —

                        pohjaveden suojeluun erityisesti metaboliitin B3 osalta, kun ainetta käytetään alueilla, joilla on herkkä maaperä ja/tai epäsuotuisat ilmasto-olot,

                        —

                        juomaveden suojeluun,

                        —

                        vesieliöille aiheutuvaan riskiin.

                  Käyttöedellytyksiin on tarvittaessa sisällyttävä riskinhallintatoimenpiteitä.”

            LIITE II
            Korvataan täytäntöönpanoasetuksen (EU) N:o 540/2011 liitteessä olevassa B osassa rivillä 31, syflumetofeeni, sarake ”Erityiset säännökset” seuraavasti:
            ”Syflumetofeenia sisältäviä kasvinsuojeluaineita saa hyväksyä käytettäväksi ainoastaan, jos metaboliitti B3:n pitoisuuden pohjavedessä odotetaan olevan alle 0,1 μg/l.
            Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöön panemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 20. marraskuuta 2012 laaditun syflumetofeenia koskevan tarkastelukertomuksen päätelmät ja erityisesti sen lisäykset I ja II.
            Kokonaisarvioinnissa jäsenvaltioiden on kiinnitettävä erityistä huomiota

                        —

                        käyttäjien ja työntekijöiden suojeluun,

                        —

                        pohjaveden suojeluun erityisesti metaboliitin B3 osalta, kun ainetta käytetään alueilla, joilla on herkkä maaperä ja/tai epäsuotuisat ilmasto-olot,

                        —

                        juomaveden suojeluun,

                        —

                        vesieliöille aiheutuvaan riskiin.

                  Käyttöedellytyksiin on tarvittaessa sisällyttävä riskinhallintatoimenpiteitä.”